Вина ишколан хьехархойн Бухарин Иван Гавриловичан (1862—1940) а, Измайлова Любовь Ивановнин (йелла 1915) а доьзалехь. 1893 шарахь дуьйна доьзал деа шарахь баьхна Кишинёвхь, цигахь Иван Гавриловича болан инспектор болх бира. Цул тӀаьхьа йуха а Москохахь, цигахь Николайс дийшира Хьалхара гимназехь, иза чекхйаьккхича 1907 шарахь дуьйна дийшира Москохан университетан юридически факультетан экономикин декъехь отделении, цигара 1911 шарахь дӀаваьккхира революцин гӀуллакх лелорна лацар бахьнехь.